Шамахамзар арҭ ахқәа зегьы ахадаратә персонаж дахьрылоу анаҩсгьы, дасу хазхазы ажәлар рыбзазара еиуеиԥшым аҟәыҵәақәа аадырԥшуеит, уаҩ ибла ихгылартәы ирнибаалоит усҟантәи аамҭазы аԥсуаа ирымаз аҵас ҷыдақәа, ақьабзқәа, раҳаҭыр еиқәҵашьа, рдунеихәаԥшышьақәа, ауаҩы ииреи иԥсреи ишырзыҟаз, нхашәала изеиԥшраз, рысасдкылашьа, аиуара, аиҭынхара ишазыҟаз уҳәа убас иҵегьы ирацәаны.